stanford-oval/wikipedia huggingface dataset:
Bureälvenin vesistö
Vesistön valuma-alue

Bureälvenin vesistö sijaitsee kahden suuren vesistön Skelleftejoen vesistön (tunnus 20) ja Uumajanjoen vesistön (tunnus 28) välissä, jossa on seitsemän muuta päävesistöä. Bureälvenin vesistö on näistä pienistä kolmanneksi suurin. Sen pohjoispuolella sijaitsee Skelleftejoen vesistö, lounaispuolella Rickleånin vesistö (tunnus 24) ja kaakkoispuolella, lähinnä merenrantaa, Mångbyånin- (tunnus 22) ja Kålabodaånin vesistöt (tunnus 23). Joensuun kummallakin puolella sijaitsee pieniä mereen laskevien ojien ja purojen valuma-alueita, joilla on pieni yhteispinta-ala.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (49,9 %), turve (12,5 %), kalliomaa (6,8 %), hiekka ja sora (7,5 %), multamaa (7,8 %), savimaa (6,9 %) ja jäätikköjokijäänteet (2,2 %), joiden lisäksi on vielä 6,5 % muita maalajeja. Alueen maankäyttöä esittävät maiden käyttöluokitukset, joiden mukaan alueella on metsämaita (79,1 %), soita ja kosteikkoja (2,6 %), viljelymaita (7,4 %), taajamia ja pinnoitettuja alueita (0,8 %) sekä joutomaita (3,7 %). Näiden lisäksi on 6,4 % vesistöjä.
Vesistön valuma-alue > Virtaamia

SMHI on julkaissut tilastossaan Bureälvenin virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 10,9 kuutiometriä sekunnissa (m³/s), keskiylivirtaama (MHQ) on 51,8 m³/s ja keskialivirtaama (MNQ) on 3,11 m³/s . Toisen lähteen mukaan joen keskivirtaama on 10,9 m³/s ja keskiylivirtaama (MHQ) on 56 m³/s . Suurin kuukausittainen keskivirtaama 55,9 m³/s on mitattu toukokuussa 1998 ja pienin 1,8 m³/s huhtikuussa 1996. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut kuukautiset keskiarvot. Sen mukaan kevättulva kestäisi huhtikuusta heinäkuuhun ja sen huippu ajoittuisi toukokuulle.
Vesivoima

Bureälvenin pääuomassa on 4 vesivoimalaitosta: Falmarksforsen, Mjödvattsforsen, Lappvattshedens Kvarn AB ja Stormyrforsen. Voimaloiden yhteisteho on 1,9 megawattia ja niiden vuosituotanto on noin 7,0 gigawattituntia.
Käännös suomeksi
Burnett

Burnett, Burnette on esimerkiksi seuraavien henkilöiden sukunimi:
Burnett

Alan Burnett (s. 1950), yhdysvaltalainen televisiokäsikirjoittaja ja -tuottaja
Carol Burnett (s. 1933), yhdysvaltalainen koomikko
Charles Burnett (s. 1944), yhdysvaltalainen elokuvaohjaaja
Howlin’ Wolf, oik. Chester Arthur Burnett (1910–1976), yhdysvaltalainen blueslaulaja ja -lauluntekijä
Frances Hodgson Burnett (1849–1924), alkujaan Frances Eliza Hodgson, englantilainen kirjailija
Ivy Compton-Burnett (1884–1969), englantilainen kirjailija
Jamie Burnett (s. 1975), skotlantilainen snookerpelaja
Jason Burnett (s. 1986), kanadalainen trampoliinivoimistelijan
Leo Burnett (1891–1971), yhdysvaltalainen mainosalan johtaja
Mark Burnett (s. 1960), brittiläinen televisio- ja elokuvatuottaja, kirjailija ja yritysjohtaja
Nastassja Burnett (s. 1992), italialainen tennispelaaja
Peter Hardeman Burnett (1807–1895), Kalifornian ensimmäinen yhdysvaltalainen siviilikuvernööri
Ryan Burnett (s. 1992), englantilainen kääpiösarjan nyrkkeilijä
Burnett > Burnette

John Joseph ”Johnny” Burnette (1934–1964), yhdysvaltalainen rockabilly-muusikko
Olivia Burnette (s. 1977), yhdysvaltalainen näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Akeet

| Akeet |
| --- | --- |
 Akee (Blighia sapida)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Rosanae
Lahko::  Sapindales
Heimo::  Saippuamarjakasvit Sapindaceae
Alaheimo::  Sapindoideae
Suku::  Akeet Blighia  L.
Katso myös
   Akeet Wikispeciesissä   Akeet Commonsissa 
Infobox OKNimi-testi OK: 
Akeet (Blighia) on saippuamarjakasvien (Sapindaceae) heimoon kuuluva kasvisuku, jonka kasveja kasvaa luontaisesti Afrikassa.
Lajit

Sukuun kuuluvat seuraavat lajit:
Blighia kamerunensis
Blighia laurentii
Blighia mildbraedii
Blighia sapida – akee
Blighia unijugata
Blighia welwitschii
Aiheesta muualla

Finto: Kassu – Kasvien suomenkieliset nimet: Blighia
Akeem Scott

| Akeem Scott |
| --- | --- |

Henkilötiedot
Koko nimi:  Akeem Scott
Syntynyt: 3. syyskuuta 1983 (ikä 41) Harlem, New York, Yhdysvallat
Kansalaisuus:   Yhdysvallat /  Jamaika
Koripalloilija
Pituus:  186 cm
Paino:  81 kg
Pelaajaura
Yliopistojoukkueet
2004–2006:  High Point University
Seurajoukkueet
2006 2007–2008 2008–2009 2009 2010:   UU-Korihait  Pussihukat  Espoon Honka  BK Ventspils  Lappeenrannan NMKY
Maajoukkueet
:   Jamaika
Aiheesta muualla
FIBA
Akeem Scott (s. 3. syyskuuta 1983) on yhdysvaltalais-jamaikalainen koripalloilija. Scott pelaa takamiehenä, ja pituutta hänellä on 186 cm.
Ura

Scott aloitti ammattilaisuransa kaudella 2006–2007, jolloin hän pelasi Korisliigaa UU-Korihaissa. Kauden 2007–2008 Scott aloitti I-divisioonaa pelanneen Pussihukkien riveissä, mutta siirtyi kesken kauden Espoon Honkaan, jossa hän voitti kauden päätteeksi Suomen mestaruuden. Kauden 2009–2010 Scott aloitti latvialaisessa BK Ventspilsissä, mutta pelasi joukkueessa ainoastaan kolme ottelua. Tammikuussa 2010 hän siirtyi Lappeenrantaan.
Saavutuksia

Korisliigan SM-finaalien paras pelaaja 2008
Suomen mestari 2008
A1 (höyryveturi)

| A1 |
| --- | --- |
 A1-veturi Pohja Hämeenlinnan rautatieasemalla vuonna 1865
Perustiedot
Tyyppi:  höyryveturi
Liikennöitsijä:  SVR
Valmistaja:  Canada Works
Lukumäärä:  6
Valmistusvuodet:  1860, 1862, 1863
Liikenteessä:  1862–1911
Romutettu:  1910–1912
Numerointi:  1–6
Tekniset tiedot
Huippunopeus:  80 km/h
Pyörästö:  4-4-0
Vetovoima:  3 030 kg
A1 oli Suomen Valtionrautateiden ensimmäinen veturisarja. Vuosina 1860–1863 valmistetut kuusi veturia tilattiin englantilaiselta Canada Works -konepajalta, ja ne poistuivat käytöstä vuosina 1909–1911. Kaikki sarjan veturit on romutettu.
Historia

Suomen ensimmäisen rautatien ollessa rakenteilla Helsingin ja Hämeenlinnan välille alkoi Suomen Valtionrautatiet vuonna 1859 etsiä sopivaa valmistajaa ensimmäisille vetureille. Vetureiden tuli olla sekä henkilö- että tavaraliikenteeseen sopivia, mutta muita vaatimuksia ei asetettu. Suomesta ei vielä löytynyt vaadittavaa osaamista, joten veturit tilattiin englantilaiselta Canada Works -konepajalta, jonka omisti Peto, Brassey & Betts. Sarjan neljä ensimmäistä veturia saapui osissa Suomeen jo syksyllä vuonna 1860, minkä jälkeen ne koottiin käyttökuntoon Helsingin konepajalla. Koska rautatie oli Suomessa uusi asia, tuli vetureiden mukana englantilaiset veturinkuljettajat T. Lawson ja W. Frost kouluttamaan maan ensimmäistä veturihenkilökuntaa. Vetureita ei aluksi numeroitu, mutta niiden nimeämiseksi asetettiin komitea, jonka jäsenenä oli muun muassa Elias Lönnrot. Neljän ensimmäisen A1-sarjan veturin nimiksi valikoituivat kansallisromanttiset Ilmarinen, Lemminkäinen, Suomi ja Alutar.
Myöhemmin sarjanumeron 3 saanut Ilmarinen oli ensimmäinen Suomen rataverkolla kulkenut veturi, kun se 8. elokuuta vuonna 1861 liikkui yhä keskeneräisellä Helsinki–Hämeenlinna-radalla. Valmiille radalle pääsi ensimmäisenä Lemminkäinen eli tuleva numero 2, kun se veti vihkiäisjunan radan päästä päähän 31. tammikuuta vuonna 1862. Yleinen liikenne A1-sarjan vetureilla aloitettiin 17. maaliskuuta vuonna 1862. Rautatieliikenteen alettua Suomessa tilattiin vielä kaksi A1-sarjan veturia lisää samalta valmistajalta. Veturit saivat nimet Voima ja Pohja. Sarjan vetureita käytettiin kaikissa tehtävissä, mutta sitä mukaa kun uusia vetureita hankittiin, niiden käyttö painottui henkilö- ja tavarajunien linja-ajoon. 1900-luvulle tultaessa A1-vetureita käytettiin lähinnä tavarajunissa. Ne poistuivat liikenteestä vuosina 1909–1911, ja sen jälkeen ne myytiin romuksi.
Tekniikka

A1 oli omana aikanaan nopea, tehokas ja kookas veturi. Sarjan veturit pitivät paikkaansa Suomen Valtionrautateiden tehokkaimpina henkilöliikennevetureina 1890-luvulle saakka. Pyörästö oli yhdeksännentoista vuosisadan loppupuolelle hyvin tyypillinen 4-4-0 eli nelikytkyinen pyörästö.
Yksilötiedot

| Numero | Nimi | Valmistusvuosi | Romutettu |
| --- | --- | --- | --- |
| 1 | Alutar | 1860 | 1912 |
| 2 | Lemminkäinen | 1860 | 1912 |
| 3 | Ilmarinen | 1860 | 1911 |
| 4 | Suomi | 1860 | 1910 |
| 5 | Voima | 1862 | 1911 |
| 6 | Pohja | 1863 | 1911 |
Cantorin lause

Cantorin lause on joukko-opin lause, joka sanoo että joukon mahtavuus ei ole sama kuin potenssijoukkonsa. Tällä tiedolla voidaan helposti osoittaa lisätulos, jonka mukaan potenssijoukko on aina alkuperäistä joukkoa mahtavampi. On nopeasti havaittavissa, että lause pätee äärellisille joukoille, mutta lause on todistettu oikeaksi myös äärettömien joukkojen kohdalla.
Todistus

Kaksi joukkoa ovat yhtä mahtavat jos ja vain jos niiden välille voidaan muodostaa bijektio, ts mikäli näiden kahden eri joukon alkiot saadaan jollakin tavalla järjestettyä pareiksi kattaen molemmista joukoista kaikki alkiot. Cantorin lauseen todistamiseksi riittää siis osoittaa, että millekään joukolle A ei ole olemassa surjektiivista funktiota A:sta sen potenssijoukkoon, eli täytyy löytää ainakin yksi A:n osajoukko B, jolla ei ole alkukuvaa A:ssa. Se löytyy seuraavasti:
Tämähän tarkoittaa määritelmänsä nojalla, että jokaiselle  A:n alkiolle  x pätee  x\in B jos ja vain jos  x\notin f(x). Millekään  x:lle ei päde  f(x)=B, eli toisin sanoen  B ei kuulu  f:n arvojoukkoon. Näin ollen potenssijoukon mahtavuus on suurempi.
Tulos voidaan tarkastaa vastaoletuksella:  f:A\to {\mathcal {P}}(A) on bijektio, joten se on surjektio. Tällöin on olemassa  a\in A siten, että  f(a)=B. Nyt  a\in B\iff a\notin f(a)\iff a\notin B, missä ensimmäinen ekvivalenssi saadaan  B:n määritelmästä ja toinen ekvivalenssi oletuksesta  f(a)=B. Ollaan päädytty ristiriitaan, joten ei ole olemassa  a\in A siten, että  f(a)=B. Näin ollen ei ole olemassa surjektiota  f:A\to {\mathcal {P}}(A), joten joukot  A ja  {\mathcal {P}}(A) eivät ole yhtä mahtavia.
Historiaa

Georg Cantor todisti lauseen vuonna 1891 julkaisussa Über eine elementare Frage der Mannigfaltigkeitslehre. Samassa julkaisussa hän todisti reaalilukujen numeroitumattomuuden.
Kirjallisuutta

Lipschutz, Seymour: Set Theory and Related Topics.  McGraw-Hill, 1964.  ISBN 0-07-037986-6.
Carl Ewald von Rönne

Carl Ewald von Rönne (ven. Карл-Эвальд Магнусович Ренне, 25. joulukuuta 1663 – 29. joulukuuta 1716) oli venäläinen ratsuväenkenraali, joka osallistui suureen Pohjan sotaan ja Venäjän–Turkin sotaan 1710–1711.
Ruotsin hallitsemassa Räävelissä bremeniläistaustaiseen aatelissukuun syntynyt Rönne avioitui Anna Lucia de Preenin (1666–1729) kanssa vuonna 1699. Ruotsin armeijassa sotilaskoulutuksensa saanut ja sen jälkeen Hollannin sekä Saksin armeijoissa upseerina palvellut Rönne liittyi Venäjän armeijaan vuonna 1702 saaden pian komentoonsa oman rakuunarykmentin everstin arvoisena. Sotamenestyksen myötä Rönne yleni kenraalimajuriksi vuonna 1704, kenraaliluutnantiksi vuonna 1705, ja viimein kenraaliksi vuonna 1709.[lähde? ]
Prutin sotaretkellä heinäkuun puolenvälin aikoihin 1711 Rönne sai toissijaisen, joskin tärkeän tehtävän kaartaa Prutjoelle edenneen osmaniarmeijan ohi ja vallata heidän huoltopisteensä, joka sijaitsi Tonavan varrella Brăilassa. Rönne matkasi 12 000-miehisen ratsuväkiosastonsa kanssa kiireellä ja eteni nopeasti kohti Brăilaa. Pietari Suuren armeija kuitenkin saarrettiin, ja hävittyään taistelun keisari joutui antautumaan. Panoksena oli paljon, sillä Pietari oli Baltacı Mehmet paššan johtaman osmaniarmeijan armoilla. Mehmet pašša kuitenkin tyytyi maltillisiin ehtoihin, sillä oli saanut sanan Rönnestä, joka oli tavoittanut Brăilan huoltopisteen samana päivänä, kun Prutin rauha allekirjoitettiin. Huoltokeskuksen häviäminen olisi vaarantanut valtavan osmaniarmeijan taistelukyvyn. Rönne, jolle sana jo vallitsevasta rauhantilasta ei etäisyyksien vuoksi ehtinyt, valloitti Brăilan, jonka joutui muutamaa päivää myöhemmin rauhan tultua luovuttamaan osmaneille.
Ennen kuolemaansa 1716 Rönne toimi Puolassa olevien joukkojen komentajana. Hänet palkittiin keisarillisen Venäjän korkea-arvoisimmalla kunniamerkillä Pyhän Andreaksen ritarikunnan kunniamerkillä.[lähde? ]
Aiheesta muualla

biografija.ru (venäjäksi)
dic.academic.ru (venäjäksi)
Champagne (täsmennyssivu)

Champagne voi tarkoittaa seuraavia:
Alueita ja paikkakuntia

Champagne, historiallinen maakunta Koillis-Ranskassa
Champagne-Ardenne, entinen hallintoalue Ranskassa
Champagne-en-Valromey, kunta Ain’n departementissa Ranskassa
Champagne-sur-Vingeanne, kunta Côte-d’Orin departementissa Ranskassa
Grande Champagne ja Petite Champagne, konjakin tuotantoalueen osia Lounais-Ranskassa
Champagne Pool, kuuma lähde Uudessa-Seelannissa
Henkilöitä

Claude Champagne (1891–1965), kanadalainen säveltäjä
François-Philippe Champagne (s. 1970), kanadalainen poliitikko ja ministeri
Muita merkityksiä

ransk. champagne, samppanja, Champagnessa valmistettu kuohuviini
Champagne Krug, ranskalainen samppanjaa valmistava yritys
Fine Champagne, konjakkipullon etiketissä oleva valmistukseen käytettyjen rypäleiden kasvualuetta koskeva merkintä
Champagne-vaihe, Campania-vaihe, myöhäisliitukauden keskivaihe
”Champagne”, Ninja Sarasalon kappale vuodelta 2007
”Champagne”, Sahara-duon kappale vuodelta 2011
”Champagne Supernova”, Oasis-yhtyeen kappale vuodelta 1996.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Champagne”, voi hakea sivunnimihaulla, laajalla sivunnimihaulla tai tekstihaulla.
Burgers

| Burgers Hot Tuna |
| --- | --- | --- |

Studioalbumin tiedot
 Äänitetty : marras-joulukuussa 1971 Wally Heider Studios, San Francisco
 Julkaistu: helmikuussa 1972
 Formaatti: LP
 Tuottaja(t): Bob Finiz
 Tyylilaji: folk rock, blues rock
 Levy-yhtiö: Grunt Records
Hot Tunan muut julkaisut
| First Pull Up, Then Pull Down 1971 | Burgers 1972 | The Phosphorescent Rat 1973 |
Burgers on Hot Tunan ensimmäinen studioalbumi ja kokonaisuudessaan kolmas albumi.
Kappaleet > A-puoli

True Religion – 4.42 (säv. Jorma Kaukonen)
Highway Song – 3.14 (säv. Jorma Kaukonen)
99 Year Blues – 3.58 (säv. Julius Daniels)
Sea Child – 5.00 (säv. Jorma Kaukonen)
Kappaleet > B-puoli

Keep On Truckin' – 3.40 (säv.  Bob Carleton)
Water Song – 5.17 (säv. Jorma Kaukonen)
Ode For Billy Dean – 4.49 (säv. Jorma Kaukonen)
Let Us Get Together Right Down Here – 3.27 (säv. Rev. Gary Davis)
Sunny Day Strut – 3.14 (säv. Jorma Kaukonen)
Kokoonpano

Jorma Kaukonen – kitarat, laulu
Jack Casady – basso, laulu,
Papa John Creach – viulu, laulu
Sammy Piazza – rummut, patarummut, lyömäsoittimet, laulu
Kokoonpano > Sessiomuusikot

Nick Buck – urut, piano kappaleissa "True Religion", "Keep On Truckin'"
Richmond Talbott – laulu, slide kitara kappaleessa "99 Year Blues"
David Crosby – laulu kappaleessa "Highway Song"
Arviot

Allmusic:
Channel 5 (Thaimaa)

| Channel 5 |
| --- | --- |

Lähetykset alkoivat:  25. tammikuuta 1958
Kuvaformaatti:  16:9
Katsojaosuus:  100% (16.6.2018, )
Maa:   Thaimaa
Näkyvyysalue:  Koko maa
Saatavuus
Satelliitti
Canal Digital:  Canal 5
Infobox OKVirheellinen NIMI-arvo: 
Channel 5 (alkuperäisesti ช่อง 5) on 25. tammikuuta 1958 perustettu thaimaalainen kaupallinen televisiokanava. Kanavan ohjelmisto koostuu enimmäkseen yhdysvaltalaisista tv-sarjoista.
Butades

| Butades> Βουτάδης |
| --- | --- |
 Eduard Daege, Maalaustaiteen keksiminen, 1832. Maalaus esittää Butadeen tytärtä Koraa ja tämän rakastettua.
Henkilötiedot
Syntynyt: 600-luku eaa.? Sikyon
Kuollut: 600-luku eaa.?
Taiteilija
Aktiivisena:  n. 650 eaa.
Ala:  savenvalaja, kuvanveistäjä
Taidesuuntaus:  arkaainen kuvanveisto
Butades (m.kreik. Βουτάδης, Būtadēs tai Boutadēs), usein virheellisesti Dibutades, oli antiikin kreikkalainen savenvalaja ja kuvanveistäjä, jota on pidetty ensimmäisenä reliefimuotokuvia keramiikkaan tehneenä. Hän oli kotoisin Sikyonista ja toimi Korintissa, ja hänet on sijoitettu arkaaiselle kaudelle noin vuoteen 650 eaa.
”Kuvaamataiteen synty”

Butadeesta ja tämän tyttärestä Korasta (joissakin versioissa Kallirrhoe) kerrottiin myyttiä tai tarua, jolla antiikin aikana selitettiin piirustuksen, maalauksen tai kuvanveiston syntyä. Myytin nimeksi mainitaan usein myös muun muassa ”Piirustuksen alkuperä”. Myyttiä on kuvattu eri versioin ja tavoin eri aikoina. Antiikista se tunnetaan parhaiten Plinius vanhemman kertomana.
Myytin mukaan piirustus sai alkunsa Korintissa, jossa Butadeen tytär Kora piirsi pois matkustavan rakastettunsa kasvojen varjon ääriviivan seinälle. Valon lähteenä oli kynttilä, lamppu tai aurinko. Butades teki piirustuksesta reliefin ja poltti sen kovaksi keramiikkauunissa. Näin tytär saattoi säilyttää kuvan rakastetustaan. Reliefi oli tallessa nymfaionissa Korintissa aina siihen saakka, kunnes Mummius tuhosi kaupungin. Plinius lisää, että Butades keksi myös savitöiden värjäämisen lisäämällä punaista väriä, sekä oli ensimmäinen, joka teki temppeleihin terrakottaisia kattokoristeita.
Tarinasta on useita versioita. Giorgio Vasarin mukaan piirtäjä ei ollut nainen, vaan oman siluettinsa piirtänyt mies. Vasari tulkitsi Pliniusta siten, että maalaustaiteen toi Kreikkaan Egyptistä Lyydian kuningas Gyges, joka nähtyään tulen valossa lankeavan varjonsa piirsi seinälle oman ääriviivansa hiilellä. Vasari kertoo Pliniuksen lisänneen, että hieman myöhemmin miesten tavaksi tuli sommitella teoksiaan käyttämällä pelkästään viivoja ilman värejä.
Myytti tuli erityisen suosituksi 1700-luvulta alkaen Euroopassa. Useat taiteilijat ovat tehneet siitä piirustuksia ja maalauksia. Venäläinen taiteilijakaksikko Komar & Melamid maalasi 1980-luvun alussa kuvan, jossa nainen maalaa lampun valossa Josef Stalinin kasvosiluettia. Teoksen nimi on Sosialistisen realismin synty.
Jean-Baptiste Regnault, Maalaustaiteen alkuperä, 1785.
Joseph Wright, Korintin neito, noin 1782-1785.
Joseph Benoit Suvée, Piirustustaiteen keksiminen, 1791.
Joseph Benoit Suvée, Piirustustaiteen keksiminen, 1791.
Agnes Bruckner

| Agnes Bruckner |
| --- | --- |
 Agnes Bruckner vuonna 2007.
Henkilötiedot
Syntynyt: 16. elokuuta 1985 (ikä 39) Hollywood, Kalifornia, Yhdysvallat
Näyttelijä
Aktiivisena:  1997–
Merkittävät roolit:  Eden Sinclair (Venom) Heather Fasulo (The Woods)
Palkinnot
 Independent Spirit Award (2004) 
Aiheesta muualla
IMDb 
Agnes Bruckner (s. 16. elokuuta 1985 Hollywood, Kalifornia, Yhdysvallat) on yhdysvaltalainen näyttelijä.
Elämäkerta

Bruckner syntyi Hollywoodissa, Kaliforniassa unkarilaiselle isälle ja venäläiselle äidille, jotka erosivat myöhemmin. Hänen vanhempansa olivat tavanneet Unkarissa, mistä he muuttivat Yhdysvaltoihin 1980-luvulla. Brucknerilla on kaksi sisarta ja yksi veli. Vanhempiensa myötä hän puhuu hivenen venäjää ja sujuvasti unkaria.
Bruckner kasvoi Los Felizissa, Los Angelesissa, josta hän muutti viisivuotiaana Portlandiin, Oregoniin. Uudessa kaupungissa hän alkoi harrastaa tanssimista, balettia ja steppausta. Bruckner halusi aluksi pyrkiä tanssijaksi, mutta päätyi myöhemmin näyttelijäksi. Kahdeksanvuotiaana hän työskenteli äitinsä ehdotuksesta lapsimallina ja osallistui myös kauneuskilpailuun. Hän palasi perheensä kanssa takaisin Los Angelesiin kymmenvuotiaana pyrkiäkseen näyttelijäksi, jonka myötä Bruckner muutti Burbankiin.
Näyttelijän uransa Bruckner aloitti 11-vuotiaana esiintyen aluksi mainoksissa. Vuonna 1997 hän pääsi esiintymään Kauniissa ja rohkeissa. Aikuisena Bruckner on tullut tunnetuksi etenkin rooleistaan kauhuelokuvissa.
Filmografia

| Vuosi | Elokuva | Rooli |
| --- | --- | --- |
| 2001 | Glass House – Painajainen sijaisperheessä | Zoe |
| 2002 | Blue Car | Megan 'Meg' Denning |
| 2002 | Home Room | Cathy |
| 2002 | Numeromurha | Lisa Mills |
| 2003 | Rick | Eve O'Lette |
| 2004 | Stateside | Sue Dubois |
| 2004 | Haven | Pippa Ridley |
| 2005 | The Iris Effect | Katya |
| 2005 | Venom | Eden Sinclair |
| 2006 | Dreamland | Audrey |
| 2006 | The Woods | Heather Fasulo |
| 2006 | Peaceful Warrior | Susie |
| 2007 | Blood and Chocolate | Vivian |
| 2008 | Vacancy 2: The First Cut | Jessica |
| 2009 | Kill Theory | Jennifer |
| 2009 | A Good Funeral | Junior |
| 2012 | The Pact | Nicole Marlow |
| 2012 | Breaking the Girls | Sara Ryan |
| 2012 | The Citizen | Diane |
Filmografia > Television

| Vuosi | Sarja | Rooli | Huomioita |
| --- | --- | --- | --- |
| 1997–1999 | Kauniit ja rohkeat | Bridget Forrester |  |
| 2000 | Pacific Blue | Connie Lamb | Jakso: "Fifty-Nine Minutes" |
| 2001 | The Fugitive | Mallory Wickes | Jakso: "Safekeeping" |
| 2001 | Enkelin kosketus | Lisa | Jakso: "Visions of Thy Father" |
| 2002 | Alias | Kelly McNeil | Jaksot: "The Box: Osa 1 & 2" |
| 2003 | 24 | Linda | 5 jaksoa |
| 2006 | Kova laki: Rikollinen mieli | May | Jakso: "Country Crossover" |
| 2009 | Dirty Sexy Money | Daphne | Jakso: "The Bad Guy" |
| 2009 | Rakkauden anatomia | Heather | 5 jaksoa |
| 2011 | The Craiglist Killer | Megan McAllister | TV-elokuva |
| 2011 | Havaiji 5-0 | Tanya | Jakso: "Kai e' e" |
| 2012 | Fairly Legal | Lea Ferran | Jakso: "Ripple of Hope" |
| 2012 | Covert Affairs | Zarya Fischer | Jaksot "Let's Dance" ja "Rock 'n' Roll Suicide" |
| 2013 | The Anna Nicole Story | Anna Nicole Smith | TV-elokuva |
Bromarv

| Bromarv> Entinen kunta – nykyiset kunnat: Raasepori ja Hanko |
| --- | --- |

 vaakuna :  sijainti 
 Bromarvin kirkonkylän satama.
Sijainti:  59°59′17″N, 023°01′57″E
Lääni:  Uudenmaan lääni
Maakunta:  Uudenmaan maakunta
Kuntanumero:  034
Hallinnollinen keskus:  Bromarvin kirkonkylä
Perustettu:  
– emäpitäjä:  Tenhola
Liitetty:  1977
– kuntiin:  Tenhola Hanko
Pinta-ala:   km²   (1.1.1976)
– maa:  196,5 km²
Väkiluku:  1 424   (31.12.1976)
– väestötiheys:  7,99 as./km²
Bromarv (vanh. suom. Bromarvi, vanh. ruots. Bromarf) on entinen Suomen kunta Uudellamaalla ja on nykyään osa Raaseporin kaupunkia. Bromarv valittiin Uudenmaan vuoden kyläksi vuonna 2022.
Bromarvin seurakunnan lainamakasiini on rakennettu 1878.
Kuntaliitokset

Sen pääosa sijaitsi Toisen Salpausselän länsipäässä olevalla niemellä, jossa nykyisinkin on Bromarvin kylä, mutta kuntaan kuului myös osa Hankoniemeä. Bromarvin kunta liitettiin 1977 pääosiltaan Tenholaan ja eteläkulmalta (Täktom, Bengtsår ja Santala, ruots. Sandö) Hankoon. Tenholan liityttyä vuonna 1993 Tammisaareen, ja Tammisaaren liityttyä vuonna 2009 Raaseporiin pääosa entisestä Bromarvin kunnasta kuuluu nykyään Raaseporiin. Bromarvin naapurikunnat olivat Dragsfjärd (aiemmin Hiittinen), Hanko, Särkisalo, Tammisaaren maalaiskunta, Tenhola ja Västanfjärd. Bromarvin vaakunan suunnitteli Gustaf von Numers, ja se vahvistettiin vuonna 1950.
Kielet

Tietosanakirjan mukaan vuonna 1906 kunnassa oli 4 096 asukasta, joista suomenkielisiä oli 3,7 prosenttia Vuoden 1960 väestönlaskennan mukaan Bromarv oli yksikielisesti ruotsinkielinen; 91,7 prosenttia kunnan asukkaista puhui äidinkielenään ruotsia. Vuonna 1973 kunta muuttui kaksikieliseksi.
Liikenne

Bromarvin kirkonkylä sijaitsee noin 20 kilometrin päässä Salon ja Tammisaaren väliseltä kantatie 52:lta. Lähimmät rautatieasemat ovat Salon rautatieasema ns. rantaradalla ja Tammisaaren rautatieasema Karjaa–Hanko-radalla.
Etäisyyksiä Bromarvista

Hanko 65 km
Helsinki 125 km
Raasepori 35 km
Salo 60 km
Turku 110 km
Historia

Bromarvista on tehty 11 pronssikautista hautalöytöä, mutta varsinaisia merkkejä muinaisesta asutuksesta ei ole. Rautakautisia löytöjä ei ole lainkaan, mikä ei ole ihmekään, sillä Bromarvin sijainti ei ollut tuolloin otollinen pysyvän asutuksen synnylle. Vakituinen asutus Bromarvin alueelle syntyi 1300-luvulta alkaen, ja uudisasukkaita tuli pääasiassa Ruotsista.